Document ID: 32007D0174

KOMISSION PÄÄTÖS,
tehty 20 päivänä maaliskuuta 2007,
päätöksen 2003/467/EY muuttamisesta siltä osin kuin se koskee tiettyjen Italian maakuntien ja alueiden julistamista nautojen tuberkuloosista, nautojen luomistaudista ja nautojen tarttuvasta leukoosista virallisesti vapaiksi sekä Puolassa sijaitsevan alueen julistamista naudan tarttuvasta leukoosista virallisesti vapaaksi
(tiedoksiannettu numerolla K(2007) 1201)
(ETA:n kannalta merkityksellinen teksti)
(2007/174/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I luvun 4 kohdan, liitteessä A olevan II luvun 7 kohdan ja liitteessä D olevan I luvun E kohdan,
sekä katsoo seuraavaa:
(1)
Direktiivissä 64/432/ETY säädetään, että jäsenvaltiot, niiden osat tai niiden alueet voidaan julistaa tuberkuloosista, luomistaudista ja naudan tarttuvasta leukoosista virallisesti vapaiksi, kun niiden nautakarjat täyttävät tietyt mainitussa direktiivissä säädetyt edellytykset.
(2)
Luettelot jäsenvaltioiden alueista, jotka on julistettu nautakarjojen tuberkuloosista, luomistaudista ja naudan tarttuvasta leukoosista vapaiksi, on vahvistettu nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (2).
(3)
Italia on nyt toimittanut Emilia-Romagnan alueen, Piemonten alueella sijaitsevien Novaran ja Verbanian maakuntien, Toscanan alueella sijaitsevien Livornon, Luccan ja Sienan maakuntien sekä Veneton alueella sijaitsevien Bellunon ja Padovan maakuntien osalta komissiolle todisteet siitä, että asianmukaiset direktiivissä 64/432/ETY säädetyt edellytykset täyttyvät, jotta kyseiset maakunnat ja kyseinen alue voitaisiin julistaa virallisesti tuberkuloosista vapaiksi jäsenvaltion alueiksi.
(4)
Italia toimitti Piemonten alueella sijaitsevan Torinon maakunnan, Toscanan alueella sijaitsevan Firenzen maakunnan ja Veneton alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset maakunnat ja kyseinen alue voitaisiin julistaa virallisesti luomistaudista vapaiksi jäsenvaltion alueiksi.
(5)
Italia on myös toimittanut Ligurian alueella sijaitsevan Savonan maakunnan, Sardinian alueella sijaitsevan Oristanon maakunnan ja Veneton alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset maakunnat ja kyseinen alue voitaisiin julistaa virallisesti nautojen tarttuvasta leukoosista vapaiksi jäsenvaltion alueiksi.
(6)
Italian toimittaman asiakirja-aineiston arvioinnin perusteella kyseiset maakunnat ja kyseiset alueet olisi vastaavasti julistettava virallisesti nautojen tuberkuloosista, nautojen luomistaudista ja nautojen tarttuvasta leukoosista vapaiksi jäsenvaltion alueiksi.
(7)
Lisäksi Puola on toimittanut Śląskien alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta kyseinen alue voitaisiin julistaa virallisesti naudan tarttuvasta leukoosista vapaaksi jäsenvaltion alueeksi.
(8)
Puolan toimittaman asiakirja-aineiston arvioinnin seurauksena kyseinen alue olisi julistettava naudan tarttuvasta leukoosista virallisesti vapaaksi jäsenvaltion alueeksi.
(9)
Päätös 2003/467/EY olisi sen vuoksi muutettava vastaavasti.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2003/467/EY liitteet I, II ja III tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä maaliskuuta 2007.

Labels: 18
6